b'\n_START_ARTICLE_\nHoney\n_START_SECTION_\nHandling\n_START_PARAGRAPH_\nHoney Daniels \xc3\xb8nsker \xc3\xa5 bli en stor danser, men har vanskeligheter med \xc3\xa5 n\xc3\xa5 til topps. Til slutt blir hun oppdaget av den ber\xc3\xb8mte produsenten Michael Ellis, som tilbyr henne en jobb. Honey aksepterer gledelig og begynner med en gang. Hun er \xc3\xb8yeblikkelig en suksess og blir forfremmet, men snart begynner hennes sjef \xc3\xa5 gj\xc3\xb8re seksuelle tiln\xc3\xa6rmelser til henne. Hun avsl\xc3\xa5r og mister jobben. I mellomtiden begynner det samfunnssenteret, hvor Honey arbeider frivillig som dansel\xc3\xa6rer i hiphop, \xc3\xa5 f\xc3\xa5 vanskeligheter. Honey er n\xc3\xb8dtvunget til \xc3\xa5 finne et nytt sted og er selv i \xc3\xb8konomiske vanskeligheter uten en jobb. Hun beslutter \xc3\xa5 sette opp et stort dansenummer for \xc3\xa5 skaffe penger til et nytt sted. Det blir en suksess og Honey \xc3\xa5pner sitt eget dansestudio.\n_START_SECTION_\nFilmmusikken\n_START_PARAGRAPH_\nEt musikkalbum med musikk fra filmen ble utgitt den 11. november 2003 p\xc3\xa5 plateselskapet Elektra Records, og det h\xc3\xb8yeste den kom p\xc3\xa5 hitlisten Billboard 200 var p\xc3\xa5 plass 105.'